**Schmalz József †**

(Budapest, 1919. január 3 – Bécs, 1985. december 2.)

A Budapesti Műszaki Egyetem textil tanszékének docense, a Könnűyipari Műszaki Főiskola tanszékvezetője, akadémiai doktor. Szabó Miklóssal közösen fejlesztették ki a magyar gyártású, dacron vitorlaanyagot.

A háború előtt a Balatoni Yacht Clubban kezdett vitorlázni, majd a Budapesti Vasas versenyzője volt, két magyar bajnokságot nyert. 1955-ben Kékszalag-győztes (Nemere II. ), a verseny időrekordját 57 évig tartó csapat tagja, 1957-ben pedig a Nemere II. kormányosaként győzött a Kékszalagon, majd 1959-ben vezetésével a második helyen végzett a Nemere II. legénysége.

Az ötvenes években dr. Szénásy Józseffel közösen szervezték a roppant sikeres vitorlás-gyermektúrákat, és a téli elméleti oktatásokat.

Az aktív versenyzéstől visszavonulva, sokat túrázott a Dörmögő nevű Belugáján.

A Természetbarát Szövetség V. ker. Tanács Sportkör Természetjáró Szakosztály Vitorlás Szakcsoport intézőbizottságának elnökhelyettese, később a Túravitorlás Sportklub alapító tagja, elnökhelyettese és haláláig az alsóörsi telep vezetője volt. Több ízben viselt tisztséget a Magyar Vitorlás Szövetségben,

Leánya és fia – Ildikó és József –, valamint unokái és dédunokái is vitorláznak. Elismert és megbecsült tagja volt a hazai vitorláséletnek.